Изх.№ 25-00-145/21.11.2024г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

 ОТНОСНО: Разрешаване изработването на проект за изменение на ПУП – ПР за УПИ VI-общ. обсл., V – централно пространство и улична регулация в кв. 42 по плана на с. Елховец, общ. Рудозем. Обявяване от публична общинска собственост в частна общинска собственост поради отпаднало предназначение на реална част от нереализирана улична регулация, попадаща по протежение на северната граница на УПИ VI - общ. обсл.

 **УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Постъпило е заявление с вх. № УТ-2001-16/13.11.2024 г. от Община Рудозем, Валентин Мирославов и Юлия Минчева, в качеството им на възложители, с искане за разрешаване изработването на проект за изменение на ПУП – ПР за УПИ VI-общ. обсл., V – централно пространство и улична регулация в кв. 42 по плана на с. Елховец, общ. Рудозем.

 Съгласно приложеното към проекта техническо задание, в действащия план са заложени следните изменения:

 *Предвиждат се промени в регулационните граници на УПИ VI-общ. обсл.- частна общинска собственост, като посоченият имот се разделя на два отделни УПИ спрямо реализираните сгради.*

*Освен това се предвижда изменение в уличната регулация, изразяваща се в придаване към УПИ VI-общ. обсл. на реална част с площ 2 кв.м. от нереализиран тротоар и реална част с площ 4 кв.м. от УПИ V – централно пространство – частна общинска собственост.*

 *В резултат на описаните изменения се обособяват два отделни УПИ, както следва:*

 *-УПИ VI - за общ. обсл. с площ 90 кв.м.*

 *-УПИ Х - за общ. обсл. с площ 71 кв.м.*

 Съобразно изискванията на чл. 124а, ал. 1 от ЗУТ разрешение за изработване на проект за подробен устройствен план се дава с решение на Общински съвет. Съгласно чл.124б, ал.1 от ЗУТ с разрешението за изработване на подробен устройствен план се одобрява заданието по чл. 125 от ЗУТ.

 Искането за разрешение за изработване на ПУП е придружено със задание, с което е спазен чл. 124а, ал. 7 от ЗУТ. Заданието е съставено от възложителите, съг­ласно изискването на чл. 125, ал. 2 от ЗУТ. То съдържа допълнителна информация за устройството на съответната територия. В него е обоснована необходимостта от изработването на проекта на устройствения план и се съдържа обосновка от­носно териториалния му обхват, вида му, както и необходимата информация за съ­ществуващото положение и за действащите за съответната територия устройствени планове.

 Заявителите са пожелали одобряването на заданието с разрешението по чл. 124а, ал. 5 от ЗУТ.

 С оглед на гореизложеното, заданието отговаря на законовите изисквания и е допустимо одобряването му.

 Предложението за изменение на ПУП – ПР не противоречи на Общия устройствен план на община Рудозем, с което е спазено изискването на чл. 103, ал. 4 и чл. 104, ал. 1 от ЗУТ.

 С оглед изискванията на чл. 6, ал. 1 от ЗОС следва да се отбележи, че към настоящия реалната част от уличната регулация с площ 2 кв.м., публична общинска собственост, не е реализирана съобразно предвижданията на действащия план. Следователно тя няма характера на площ за широко обществено ползване, предназначена за трайно задоволяване на обществени потребности от общинско значение, поради което предназначението по чл. 3, ал. 2 от ЗОС следва да се счита за отпаднало.

 Предвид гореизложеното и на основание чл. 21, ал. 1, т. 11 от ЗМСМА, чл. 124а, ал. 1, чл. 124б, ал. 1, чл. 134, ал. 2, т. 6 от ЗУТ, чл. 3, ал. 2, чл. 6, ал. 1 от ЗОС, предлагам на Общински съвет –Рудозем да приеме следното

**ПРОЕКТОРЕШЕНИЕ:**

1. Одобрява представеното задание за изработване на проект за изменение на ПУП – ПР за УПИ VI - общ. обсл., V – централно пространство и улична регулация в кв. 42 по плана на с. Елховец, общ. Рудозем.

2. Разрешава изработване на проект за изменение на ПУП – ПР за УПИ VI - общ. обсл., V – централно пространство и улична регулация в кв. 42 по плана на с. Елховец, общ. Рудозем.

3. Обявява от публична общинска собственост в частна общинска собственост поради отпаднало предназначение: реална част с площ 2 кв.м. от нереализирана улична регулация, попадаща по протежение на северната граница на УПИ VI - общ. обсл.

4. Възлага на Кмета на община Рудозем да предприеме всички необходими фактически и правни действия за изпълнение на решението.

СБ/

